Philip Basoah

**Philip Atta Basoah** da anɛ Ghana pɔlitis nwɛɛd ka paas Wadmaanib yikanɛ paasi ayɔpɔi la Ghana Republic kanɛ paasi anaasi la ni zieni tis Kumawu Constituency bɛ Ashanti Region sʋʋlim la dim. O da zienɛ Wabʋg Naadɔɔg (New Patriotic Party zug).

## On siniŋ siem yɛla
Ba da dua Philip nɛ yʋma tusir nɛ kɔbiswai nɛ pisyuobʋ nɛ awai Nwadis pii nɛ yinne la li dabpiinɛ anii daar (November 18, 1969), ka da kpi Atini daar, Yʋma tusa ayi' nɛ pisi nɛ atan' la Nwadisa atan' la dabpisi nɛ ayɔpɔi daar (Monday, 27th March, 2023). O yinɛ Kumawu teŋkanɛ bɛ Ashanti region sʋʋlim, Ghana nwa ni la.

## O sakur ken yɛla
O da maali o master's degree kasɛta gbaʋŋ nɛ Paris graduate school of management yʋma tusa ayi' nɛ pii nɛ ayi' (2012) ka maali o  Bachelor of Arts kasɛta gbaʋŋ bɛ University of Cape Coast yʋma tusa ayi' la ni (2000). O da lɛn maali o GCE A level nɛ yʋma tusir nɛ kɔbiswai nɛ piswai nɛ anaasi (1994), nɛ o GCE O level yʋma tusir nɛ kɔbiswai nɛ piswai nɛ yinne (1991) ka maali o MLSC kasɛta gbaʋŋ bɛ yʋma tusir nɛ kɔbiswai nɛ pisnii nɛ ayuobʋ (1986) la ni.

## O tʋʋma yɛla
O da anɛ projects coordinator tis gbaʋŋ zamisʋg lʋgʋr la (Ghana Education Service), kanɛ bɛ Ashanti Region la. O da lɛn anɛ Diisi (District Chief Executive) bɛ Ministry of Local Government n tis Sekyere East District din yi yʋma tusa ayi' nɛ anu Nwadisa ayuobʋ la (June 2005) ti paae yʋma tusa ayi' nɛ awai yʋʋmpaal Nwadig (January 2009). O da anɛ paan-pa'an bɛ Agogo Senior High School.

## Pɔlitis nwɛ'ɛb yɛla
O da paas nɛ Wabʋg Naadɔɔg la ni, (NPP) ka an Wadmaani tis Kumawu Constituency teŋ sʋʋlim kanɛ bɛ Ashanti region la. Yʋma tusa ayi' nɛ pii nɛ ayuobʋ (2016) kanɛ da an Ghana wʋsa vɔɔdʋg tita'ar la ni la, o da di Wadmaan kʋk la nɛ vɔɔt kal tusa pisi nɛ yinne nɛ kɔbisyɔpɔi nɛ piswai nɛ anaasi (21,794) ka li an pisyɔpɔi nɛ anii duali ayi' kɔbʋg pʋʋgin (78.2%), ka Maasim tiig Naadɔɔg (NDC) nid Emmanuel William Amoako da paam vɔɔt kal tusa anu nɛ kɔbisnii nɛ piswai nɛ awai (5,899) ka li an pisi nɛ yinne duali ayi' kɔbʋg pʋʋgin (21.2%), ka CPP nid Opoku Kyei Clifford paam vɔɔt kal kɔbiga nɛ pisnii nɛ anii (188) ka li an nɛɛm duali ayɔpɔi kɔbʋg pʋʋgin (0.7%). Yʋma tusa ayi' nɛ pisi la nii (2020) Ghana wʋsa vɔɔtʋg la nii, o da di Wadmaan kʋk la nɛ vɔɔt kal tusa pii nɛ anaasi nɛ kɔbiswai nɛ pisyuobʋ (14,960) ka li an pisnu nɛ yinnɛ dual yinne kɔbʋg pʋʋgin (51.1%), ka Maasim tiig (NDC) nid Bernard Opoku Marfo mɛ da mɔri vɔɔt kal tusa ayi' nɛ kɔbisnaasi nɛ pistan' nɛ awai (2,439) ka li an anii dual atan' kɔbʋg pʋʋgin (8.3%), ka onɛ pʋ zien Naadɔsia bɛɛ pʋ dɔl paati si'a la (Independent parliament), Duah Kwaku mɛ da paam nɛ tusa pii nɛ yinne nɛ kɔbisyuobʋ nɛ piswai nɛ anii (11,698) ka li an pisnaasi kɔbʋg pʋʋgin (40%), ka GUM nid Nana Amoako mɔr vɔɔt kal kɔbiga nɛ pisyɔpɔi nɛ anaasi (174) ka li an nɛɛm duali ayuobʋ kɔbʋg pʋʋgin (0.6%).

**Laasbanɛ ni ka o tʋm**

O da anɛ kʋkdaani tis laaskanɛ gɔsid Employment, Social Welfare and State Enterprises la. O da lɛn paas laaskanɛ gɔsid tam nɛ tiis yɛla ka lɛn paas laaskanɛ gɔsid nidib gaansʋg yɛla.

## Tʋʋmsʋma sʋŋir yɛla
Yʋʋm tusa ayi nɛ pisi nɛ yinne Nwadisa anaasi la ni, April 2021, o da nɔk laadi tis Kumawu Constituency sʋʋlim ye ba die zamis pʋasada nɛ Dasam nuug tʋʋma.

## Mɛŋ bɛlim
O anɛ Kristo biig

## O kum yɛla
Basoah da kpinɛ yʋʋm tusa ayi nɛ pisi nɛ atan Nwadisa atan la dabpisi nɛ ayɔpɔi daar (27th March, 2023). O da mɔr yʋma pisnu nɛ anaasi (54years).

## Gbanvɛɛnsa